Arkímedes dvaldi um hríð í Alexandríu í Egyptalandi og stundaði ef til vill nám þar . Hann fann leið til að reikna út flatarmál hrings og fleygboga og bæði yfirborð og rúmmál sívalnings og kúlu . Þegar Arkímedes var einn daginn að fara í bað veitti hann því eftirtekt að líkami hans ruddi frá sér vatni þegar hann steig ofan í baðið og við það hækkaði vatnsyfirborðið . Þegar Arkímedes uppgötvaði þetta er hann sagður hafa hlaupið nakinn og æstur um götur Sýrakúsu hrópandi Hevreka ! Arkímedes skrifaði síðan bók , Um fljótandi hluti , þar sem hann fann upp þá grein eðlisfræðinnar sem nefnist vökvastöðufræði og við hann er kennt það lögmál að „ hlutur í straumefni eins og lofti eða vatni léttist sem nemur þyngd efnisins sem hann ryður frá sér “ eins og Þorsteinn Vilhjálmsson orðar það í svarinu um eðlismassa . Meðal annars voru þar kranar sem lyftu þungu fargi , jafnvel heilum skipum , en einnig mörg önnur tæki sem þóttu afar nýstárleg og komu rómverska hernum í opna skjöldu . En Rómverjar höfðu samt sem áður betur og þegar borgin féll eftir átta mánaða umsátur , annaðhvort árið 212 eða 211 f.Kr. , var Arkímedes drepinn af rómverskum hermanni þrátt fyrir að rómverski herforinginn Marcus Claudius Marcellus hafi fyrirskipað að Arkímedes skyldi ekki veginn . Í einu af ritum sínum , sem ber heitið Talning sandkorna , segir Arkímedes frá sólmiðjukenningu Aristarkosar frá Samos og er það raunar ein besta heimildin fyrir kenningunni . Engin önnur stjörnufræðirit eru varðveitt eftir Arkímedes . Auk Talningar sandkorna eru hins vegar varðveitt átta önnur rit eftir hann : Um knöttinn og sívalninginn í tveimur bókum , Mæling hringsins , Um keilunga og kúlunga , Um gorma , Um jafnvægi flata í tveimur bókum , Ferskeyting fleygbogans , Aðferðin , Um fljótandi hluti . Enn fremur er varðveitt í arabískri þýðingu ritið Um sjöhyrninginn í hringnum auk þriggja annarra rita , sem vafi leikur á að séu réttilega eignuð Arkímedesi . Heimildir og ítarefni : Guðmundur Arnlaugsson , „ Gullöld grískrar stærðfræði “ , hjá Sigurði A. Magnússyni , Kristjáni Árnasyni , Þorsteini Þorsteinssyni og Guðmundi J. Guðmundssyni ( ritstj. ) , Grikkland ár og síð ( Reykjavík : Hið íslenzka bókmenntafélag , 1991 ) : 135 - 58 . Thor Aspelund er prófessor í líftölfræði í læknadeild Háskóla Íslands , við Miðstöð í lýðheilsuvísindum , og forstöðumaður Tölfræðiráðgjafar Heilbrigðisvísindasviðs . Thor hefur rannsakað áhrif áhættuþátta á hjarta - og æðasjúkdóma og sykursýki og hvernig er hægt að nota þá sem forspárþætti í áhættureiknum .